b"\n_START_ARTICLE_\nAwutus\n_START_SECTION_\nSituaci\xc3\xb3 geogr\xc3\xa0fica i pobles ve\xc3\xafns\n_START_PARAGRAPH_\nL'awutu es parla al districte d'Awutu, a la zona costanera a l'oest d'Accra, a la regi\xc3\xb3 Central de Ghana._NEWLINE_Segons el mapa ling\xc3\xbc\xc3\xadstic de Ghana de l'ethnologue, el territori awutu est\xc3\xa0 pocs quil\xc3\xb2metres a l'oest d'Accra. Al nord i a l'oest limita amb el territori dels \xc3\xa0kans, a l'est limiten amb el territori dels ga i al sud hi ha l'oce\xc3\xa0 Atl\xc3\xa0ntic.\n_START_SECTION_\nHist\xc3\xb2ria\n_START_PARAGRAPH_\nEls efutus s\xc3\xb3n un grup \xc3\xa8tnic que forma part de la branca dels pobles \xc3\xa0kans que es diuen guangs. Aquests van fundar el regne de la Costa de l'Or al segle XIV.\n_START_SECTION_\nEconomia\n_START_PARAGRAPH_\nLa pesca \xc3\xa9s l'activitat econ\xc3\xb2mica principal dels awutus.\n_START_SECTION_\nLlengua\n_START_PARAGRAPH_\nLa llengua materna dels awutus \xc3\xa9s l'awutu. A m\xc3\xa8s a m\xc3\xa9s, tamb\xc3\xa9 parlen l'\xc3\xa0kan.\n_START_SECTION_\nReligi\xc3\xb3\n_START_PARAGRAPH_\nEl 90% dels awutus s\xc3\xb3n cristians i el 10% restant creuen en religions africanes tradicionals. El 40% dels awutus cristians s\xc3\xb3n cat\xc3\xb2lics, el 30% s\xc3\xb3n protestants i el 30% restants pertanyen a esgl\xc3\xa9sies independents. Segons el joshuaproject, el 22% dels awutus cristians s\xc3\xb3n seguidors del moviment evang\xc3\xa8lic.\n_START_SECTION_\nFestivitats\n_START_PARAGRAPH_\nEls efutus celebren el Festival Akumesi que est\xc3\xa0 relacionat amb el festival Homowo dels adangmes. Al poble de Winneba celebren el Festival Aboakyir que commemora una epid\xc3\xa8mia que van patir el segle XVIII."